recursal/SuperWikiNEXT-32B huggingface dataset:
גנרל **פריץ-הוברט גרזר** (בגרמנית: **Fritz-Hubert Gräser**;‏ 3 בינואר 1888 - 4 בנובמבר 1960) היה מפקד בכיר בוורמאכט שפיקד על כוחות במלחמת העולם השנייה.

ביוגרפיה
--------

### קריירה מוקדמת

גרזר נולד ב-3 בינואר 1888 בפרנקפורט על האודר, שהשתייכה לאימפריה הגרמנית. בשנת 1907 התגייס גרזר לצבא הגרמני הקיסרי, והצטרף לרגימנט הגרנדירים ה-12 (ברנדנבורג ה-2 - קרל, נסיך פרוסיה), ולחם בשורותיו בפרוץ מלחמת העולם הראשונה. ב-29 בספטמבר 1915 נפצע גרזר באורח קשה בראשו, ולאחר החלמתו מילא תפקידי מטה שונים בדיוויזיה ה-41, בקבוצת ארמיות הארכידוכס קרל, הקורפוס ה-3, ודיוויזיית המילואים ה-1. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918.

בשנת 1920 השתחרר גרזר מהצבא, וקנה לו אחוזה ברפן. בשנת 1927 מונה גרזר לראש מחלקת מנועים בAG. בשנת 1932 התגייס גרזר שוב לצבא ומונה למפקד מחוז הורנברג המערבי, וב-1 באוקטובר 1933 מונה למפקד המחוז הצבאי פרנקפורט על האודר. ב-1 במאי 1934 הועלה גרזר לדרגת מיור, והועבר לרגימנט הרגלים ה-8. בין יולי לספטמבר 1934 השתתף בקורס הכשרה לקצינים, וב-1 באוקטובר 1934 מונה למפקד הגדוד הראשון ברגימנט הרגלים ה-8. ב-1 באפריל 1936 הועלה גרזר לדרגת אוברסט לוטננט, וב-1 באוקטובר 1938 הועלה לדרגת אוברסט. ב-26 באוגוסט 1939 מונה למפקד רגימנט הרגלים ה-29.

### מלחמת העולם השנייה

עם פרוץ המלחמה היה גרזר מפקד רגימנט הרגלים ה-29, ולחם עמו במערכה בפולין, כחלק מהדיוויזיה ה-3 במסגרת הקורפוס ה-2. במהלך המערכה על צרפת לחם גרזר עם הרגימנט שבפיקודו כחלק מהדיוויזיה ה-3 במסגרת הקורפוס ה-3, וקיבל על פעולותיו ב-19 ביולי 1940 את עיטור צלב האבירים של צלב הברזל. במהלך מבצע ברברוסה לחם גרזר עם הרגימנט שבפיקודו כחלק מהדיוויזיה הממונעת ה-3 במסגרת הקורפוס הממונע ה-56, וב-11 ביולי 1941 נפצע קשה ורגלו השמאלית נקטעה. לאחר תקופת החלמה ארוכה שבמהלכה הועלה גרזר לדרגת גנרל מיור, ב-1 באוקטובר 1941, מונה גרזר ב-1 במרץ 1943 למפקד הדיוויזיה הממונעת ה-3, שהפכה ב-23 ביוני 1943 לדיוויזיית הפאנצרגרנדיר ה-3. ב-15 במאי 1943 הועלה גרזר לדרגת גנרל לוטננט, וב-26 ביוני 1944 קיבל תוספת עלי אלון לעיטור צלב האבירים של צלב הברזל. ב-27 ביוני 1944 מונה גרזר למפקד קורפוס הפאנצר ה-24, שהיה חלק מארמיית הפאנצר הראשונה במסגרת קבוצת ארמיות צפון אוקראינה, וב-20 באוגוסט 1944 מונה גרזר למפקד קורפוס הפאנצר ה-48, שהיה חלק מארמיית הפאנצר הראשונה במסגרת קבוצת ארמיות צפון אוקראינה. ב-1 בספטמבר 1944 הועלה גרזר לדרגת גנרל חיל השריון, וב-21 בספטמבר 1944 מונה למפקד ארמיית הפאנצר הרביעית, ולחם עימה במהלך מבצע ויסלה-אודר ובמהלך הקרב על ברלין. ב-8 במאי 1945 קיבל תוספת חרבות לעיטור צלב האבירים של צלב הברזל, ובאותו יום נפל בשבי בעלות הברית.

### לאחר המלחמה

גרזר שוחרר מהשבי בשנת 1947. לאחר שחרורו התגורר גרזר בגטינגן, עד למותו ב-4 בנובמבר 1960.

קישורים חיצוניים
----------------

* פריץ-הוברט גרזר באתר lexikon-der-wehrmacht בגרמנית

|  |  |
| --- | --- |
| בקרת זהויות עריכת הנתון בוויקינתונים | 
* GND: 133434982
* VIAF: 75041895
* WorldCat (עם VIAF): 75041895

 |
**תעלת קוִֹש טפּה** (פרסית: **کانال قوش تپه**, אוזבקית: **Qoʻshtepa kanali**) היא תעלה שנבנית בצפון אפגניסטן כדי להסיט מים מהאמו דריה. אורך התעלה הראשית צפוי להיות 285 ק"מ והיוזמה הכוללת שואפת להפוך 550,000 דונם של מדבר לאדמות חקלאיות פוריות.

ממשלת הטליבאן הפכה את התעלה לפרויקט בראש סדר העדיפויות והבנייה החלה בתחילת 2022. תמונות שסופקו על ידי Planet Labs מראות כי מאפריל 2022 עד פברואר 2023, נחפרו יותר מ-100 ק"מ של תעלה בקצב מסחרר. יש מומחים ומהנדסים שהביעו ספקנות לגבי הפרויקט, באשר להאם לממשלת הטליבאן יש את הידע להשלים ביעילות את התעלה וכי מימון הפרויקט יהיה קשה.

משטר השימוש במים באמו דריה
--------------------------

משטר רשמי לחלוקת מי אמו דריה בין ארבע הרפובליקות לשעבר של ברית המועצות של קירגיזסטן, טג'יקיסטן, טורקמניסטן ואוזבקיסטן נעשה בתקופה הסובייטית. בהיותם פנימיים לברית המועצות, הסכמים אלה לא שיקפו את האינטרסים של אפגניסטן.

החל משנת 2022, אמנות בינלאומיות הוצבו במקום הסכמים אלה. עם זאת, אפגניסטן עדיין לא הייתה צד לאמנה אזורית או בינלאומית על שימוש במי נהרות חוצי גבולות. לפיכך, לא היו נוהלי יישוב סכסוכים שנקבעו מראש כדי לתת מענה לדאגות האחרות של מדינות אגן אמו דריה.

ממשלת הטליבאן טענה כי למדינה יש זכות (גנרית) להשתמש במימי האמו דריה, ללא קשר לקיום הסכם רשמי.

תגובה בינלאומית
---------------

אוזבקיסטן, המדינה העיקרית במורד הנהר שעלולה להיות מושפעת, הביעה דאגה כי לתעלה תהיה השפעה שלילית על החקלאות שלה. ב-2023 קיימו גורמים אוזבקיים שיחות עם הטליבאן בנושא, אם כי לא הושגו הסכמות רשמיות.

דאגות סביבתיות
--------------

כמה מומחים לאיכות הסביבה העלו חשש שהתעלה תחמיר את מצב ימת אראל על ידי הסטת מים נוספים מהאמו דריה.

קישורים חיצוניים
----------------

* תעלת קוש טפה, בביצוע A 2022 TOLOnews documentary about the canal, סרטון באתר יוטיוב
* תעלת קוש טפה, בביצוע Afghanistan Is Building Asia's Largest Artificial River In The Desert, סרטון באתר יוטיוב

הערות שוליים
------------

1. 1 2  "Uzbekistan pursues dialogue with Afghanistan on fraught canal project". Eurasianet. 24 במרץ 2023. נבדק ב-26 במרץ 2023. `{{cite web}}`:  (עזרה)
2. 1 2  "The Taliban are digging an enormous canal". The Economist. 16 בפברואר 2023. נבדק ב-26 במרץ 2023. `{{cite web}}`:  (עזרה)
3. ↑  Kamil, Ikramuddin (2021). "Afghanistan, the Amu Darya Basin and Regional Treaties". *Chinese Journal of Environmental Law*. **5**: 37–62. doi:10.1163/24686042-12340063. נבדק ב-18 במאי 2023. `{{cite journal}}`:  (עזרה)
4. ↑  Qooyash, Habib Rahman (19 בפברואר 2023). "Mujahid: Afghanistan Has Right to Use Amu River Water". TOLOnews. נבדק ב-18 במאי 2023. `{{cite news}}`:  (עזרה)
5. ↑  Safarov, Ilyos (10 בפברואר 2023). ""Толибон"ни Ўзбекистон учун фожиали канални қуришдан тўхтатиб бўладими? — экспертлар билан суҳбат" (באוזבקית). Kun. נבדק ב-26 במרץ 2023. `{{cite web}}`:  (עזרה)
6. ↑  Duffy, Seamus (19 באפריל 2023). "What Afghanistan's Qosh Tepa Canal Means for Central Asia". *The Diplomat*. נבדק ב-18 במאי 2023. `{{cite web}}`:  (עזרה)
עבור גל אלקטרומגנטי, **זמן הקוהרנטיות** הוא הזמן שבו גל מתפשט (ספציפית עבור קרן לייזר או קרן מיסר ) נחשב לקוהרנטי, כלומר, הפאזה שלו ניתנת לחיזוי.

במערכות שידור למרחקים ארוכים, זמן הקוהרנטיות עשוי להיות מופחת על ידי גורמי התפשטות כגון נפיצה, פיזור ועקיפה .

זמן הקוהרנטיות, המסומן על ידי τ, מחושב על ידי חלוקת אורך הקוהרנטיות במהירות הפאזה של קרן אור בתווך; נתון על ידי


τ
=

1

Δ
ν

≈

λ

2

c

Δ
λ


{\displaystyle \tau ={\frac {1}{\Delta \nu }}\approx {\frac {\lambda ^{2}}{c\,\Delta \lambda }}}

{\displaystyle \tau ={\frac {1}{\Delta \nu }}\approx {\frac {\lambda ^{2}}{c\,\Delta \lambda }}}כאשר λ הוא אורך הגל המרכזי של המקור, Δ*ν* ו- Δ*λ* הוא הרוחב הספקטרלי של המקור ביחידות תדר ואורך גל, בהתאמה, ו- *c* היא מהירות האור בוואקום.

ללייזר סיב במצב יחיד יש רוחב פס של מספר קילו-הרץ, המתאים לזמן הקוהרנטיות של כמה מאות מיקרו-שניות. למסרים מימן יש רוחב קו של בערך 1 הרץ, המתאים לזמן קוהרנטיות של כשנייה אחת.  אורך הקוהרנטיות שלהם תואם בערך למרחק מכדור הארץ לירח.

החל משנת 2022, קבוצות מחקר ברחבי העולם הדגימו קיוביטים מוליכי-על עם זמני קוהרנטיות של עד כמה 100 מיקרו-שניות .

ראה גם
------

| עיינו גם בפורטל: |
| --- |
|  | **פורטל Physics** |

* קוהרנטיות אטומית
* קוהרנטיות זמנית
* מידת קוהרנטיות

הפניות
------

1. ↑  "Archived copy" (PDF). אורכב מ-המקור (PDF) ב-2012-04-03. נבדק ב-2011-10-19. `{{cite web}}`:  (עזרה) - Precision measurements with atomic hydrogen masers
2. ↑  "High-quality superconducting qubits fabricated with CMOS-compatible technologies". 19 באוגוסט 2022. `{{cite web}}`:  (עזרה)
**טפרי באנטי** (אוקטובר 1921 - 3 בפברואר 1977) היה איש צבא אתיופי אשר שימש כשליט אתיופיה השני לאחר הפלת מוסד הקיסרות.

קורות חייו
----------

באנטי נולד בכפר סמוך לעיר אדיס אבבה, ורבים חושדים שהשתייך לעם האורומו, דבר אשר הוא עצמו הכחיש. באנטי התגייס לצבא האתיופי בגיל 20 ולמד באקדמיה הצבאית אואלטה ולאחר מכן שירת בחטיבות השנייה, השלישית והרביעית. בערב של ה-23 בנובמבר 1974, ראש הדרג אמן אנדום שהיה במראקים עם חברי החונטה נרצח לאחר חילופי אש בביתו. בזמן שמקרה זה קרה באנטי פיקד על החטיבה הרביעית שהוצבה בעיר אסמרה. לאחר מותו של אנדום מילא את מקום ראש החונטה מנגיסטו עד לבחירתו של באנטי לשליט אתיופיה.

בריגדיר גנרל (תת-אלוף) טפרי באנטי נבחר לראש החונטה ושליט אתיופיה ב-28 בספטמבר 1974 ברוב קולות, המעשה הראשון אשר עשה הוא ששינה את האיות של שם משפחתו כדי שישמע אמהרי יותר, על מנת להדגיש את מוצאו החבשי. במהלך כהונתו הוא הכריז ונשא נאומים רבים על מנת להדגיש שהחונטה היא לטובת העם והיא תקים מפלגה הדומה למפלגה הקומוניסטית הסובייטית. טפרי נרצח במהלך פגישה בארמון מנליק השני, על ידי שליחים שנשלחו על ידי סגנו מנגיסטו היילה מריאם יחד עם עלמיו היילה, מוגס וולדה מיכאל ואסרט דסטה. לאחר רצח באנטי התמנה במקומו רוצחו, מנגיסטו.

לקריאה נוספת
------------

* מרינה ודוד אוטווי, אתיופיה: אימפריה במהפכה, ISBN 084190362X (באנגלית).
* אנדרגצ'אוו טירונאה, המהפכה האתיופית 1974 - 1987, ISBN 0521430828, (באנגלית).

קישורים חיצוניים
----------------

ויקישיתוף מדיה וקבצים בנושא **טפרי באנטי** בוויקישיתוף

| ראשי החונטה הצבאית האתיופית |
| --- |
| מנהיגים | עלם זאוודה טסמה • אטנפו אבטה • מנגיסטו היילה מריאם • אמן אנדום • מנגיסטו היילה מריאם • טפרי באנטי • מנגיסטו היילה מריאם |  |
| ראו גם | המהפכה האתיופית • הטיהורים • מפלגת הפועלים |

|  |  |  |
| --- | --- | --- |
| **הקודם**:**מנגיסטו היילה מריאם (זמני) לפניו אמן אנדום** |  **שליט אתיופיה** 28 בנובמבר 1974 - 3 בפברואר 1977 **ראש החונטה הצבאית האתיופית** | **הבא**:**מנגיסטו היילה מריאם** |
**התאבכות משכבות דקות** היא תופעת התאבכות המתקבלת כתוצאה מהחזרה ושבירה של קרני אור בשכבה דקה של חומר. בהקשר זה, שכבה דקה היא שכבה שעוביה הוא מסדר גודל של אורך הגל של האור.

בתופעה זו ניתן להבחין בחיי היום יום, כגון: בצבעים המופיעים על פני בועות סבון או בכתם שמן על כביש.

לתופעה חשיבות בתחום תעשיית האופטיקה, לדוגמה בתכנון ציפויים לעדשות או מראות.

הסבר התופעה
-----------

איור 1: שבירת קרני אור והחזרתן בשכבה דקה. הקרניים היוצאות מ-C ו-D מתאבכות.
איור 1 מדגים כיצד קרן אור העוברת מחומר אחד לאחר, מוחזרת באופן חלקי (הקו AD), ונשברת באופן חלקי (הקו AB). אם החומר השני דק מספיק, חלק מהקרן הנשברת שעברה דרך השכבה תוחזר מן הצד השני (בנקודה B), תישבר שוב במשטח הראשון (נקודה C), ותתאבך עם הקרן המוחזרת. 

תתקבל התאבכות בונה או הורסת בהתאם להפרש הדרכים האופטיות שעברו שתי הקרניים. הפרש זה תלוי בזווית הפגיעה של האור, עובי השכבה, ומקדמי השבירה של החומר ממנו עשויה השכבה ושל התווך ממנו מגיע האור. בהנחה כי מקדם השבירה של החומר ממנו עשויה השכבה גדול ממקדם השבירה של התווך, תתקבל התאבכות בונה אם הפרש הדרכים האופטיות שווה לכפולה חצי שלמה של אורך הגל של האור, והתאבכות הורסת אם הפרש הדרכים שווה לכפולה שלמה של אורך הגל.

אם מקור האור אינו מונוכרומטי, ולחומר מקדמי שבירה שונים לאורכי גל שונים (כפי שקורה לרוב), הצבעים השונים ייצרו התאבכות בונה במקומות שונים, כתלות ביחס בין אורך הגל והפרש הדרכים האופטיות שנקבע על פי זווית ממנה מסתכלים ועובי שכבת החומר. עובדה זו גורמת למראה האופייני של התופעה (ראו תמונות בגלריה למטה).

טבעות ניוטון
------------

איור 2: מערכת נסיונית בה מתקבלות טבעות ניוטון. שתי עדשות (בלבן) לחוצות יחד בתוך מסגרת (באפור). אחת העדשות שטוחה (למטה) ואחת חצי-קמורה (למעלה) 
אחת הדוגמאות המפורסמות לתופעה ההתאבכות משכבות דקות היא טבעות ניוטון. ניתן לקבל טבעות ניוטון כאשר משטח קמור (כדורי) מונח על גבי משטח שטוח וביניהם מפרידה שכבת אוויר דקה (ראו איור 2).
במקרה זה עובי שכבת האוויר הדקה גדל ככל שמתרחקים מנקודת המגע בין המשטחים ומתקבלת תבנית התאבכות של אזורים מוארים וחשוכים כתלות בעובי השכבה. עקב הסימטריה, תבנית ההתאבכות היא בצורת טבעות. 

התופעה הובחנה לראשונה בשנת 1664 על ידי רוברט הוק, אך קרויה על שם אייזק ניוטון שחקר וניתח אותה.

גלריית תמונות
-------------

* בועת סבוןבועת סבון
* כתם נפט על כבישכתם נפט על כביש
* מים ושמן בשלולית שנוצרה לאחר הגשםמים ושמן בשלולית שנוצרה לאחר הגשם
* גביש ביסמוט מצופה בשכבה דקה של תחמוצתגביש ביסמוט מצופה בשכבה דקה של תחמוצת
* טבעות ניוטוןטבעות ניוטון
* התאבכות על חלון איירבוס. ההתאבכות נגרמת בשל העובי הבלתי אחיד של ציפוי Indium Tin Oxide המשמש למניעת התקרחות.התאבכות על חלון איירבוס. ההתאבכות נגרמת בשל העובי הבלתי אחיד של ציפוי Indium Tin Oxide המשמש למניעת התקרחות.

קישורים חיצוניים
----------------

ויקישיתוף מדיה וקבצים בנושא **התאבכות משכבות דקות** בוויקישיתוף
* ערכים בנושאים קרובים בוויקיפדיה האנגלית:
	+ Thin-film optics
	+ Iridescence
	+ Newton's rings

הערות שוליים
------------

1. ↑  במקרה זה מקבלת הקרן המוחזרת תוספת פאזה של \pi, כלומר: חצי מחזור.
אין לבלבל עם אין לבלבל ערך זה עם הערך "סוציאל-דמוקרטיה".
**סוֹצְיָאלִיזְם דֶמוֹקְרָטִי** (או **דמו-סוציאליזם**), היא אידאולוגיה פוליטית ומחשבה מדינית, התומכת במערכת פוליטית דמוקרטית במסגרת מערכת כלכלית סוציאליסטית, שבה קיימת בעלות ציבורית על אמצעי הייצור. היא דוגלת בקואופראטיב בניהול עצמי של העובדים, בכלכלה דמוקרטית, בדמוקרטיה תעשייתית ובדמוקרטיה תעסוקתית. הסוציאליזם הדמוקרטי שמה דגש רחב על החלת עקרונות הדמוקרטיה במשק (למשל באמצעות קואופרטיבים או באמצעות דמוקרטיה תעשייתית ותעסוקתית), או בכלכלה מתוכננת, בה רוב ניהול הכלכלה נתונה בידי איגוד עובדים או לחלופין על ידי חברות ממשלתיות.

דמו-סוציאליזם מתנגד למדיניות ממשלתית, התומכת בהעברתם של אמצעי הייצור לידי בעלי הון. מדיניות זאת נעשת מתוך הנחה כי יעילות הניהול של אמצעי הייצור בידי בעלי ההון, תתרום משמעותית לגידול התוצר במדינה. 

חלק מרעיונות הסוציאליזם הדמוקרטי חופפים עם הרעיונות הסוציאל-דמוקרטיים. אך במקום שתתקיים רגולציה במסגרת שוק חופשי. הסוציאליזם הדמוקרטי פונה לקהל יעד סוציאליסטי יותר ומציעה בעלות חברתית, ציבורית וקולקטיבית יותר על אמצעי הייצור.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
אידאולוגיה זו פותחה לפני כמאה וחמישים שנה. בין אבותיה היה אדוארד ברנשטיין. במהלך השנים מאז הוצגה האידיאולוגיה, הכלכלה העולמית חוותה עליות ומורדות. והבתאמה מקומו של הסוציאליזם הדמוקרטי למול הקפיטליזם השתנה. הכלכלן הרוסי ניקולאי קונדראטייף היה הראשון לתאר את החוקיות של אותם עליות ומורדות כגלי קונדראטייף

עקרונות
-------

בניגוד לקומוניזם, תפיסה זו מגדירה את הסוציאליזם כאידיאל האולטימטיבי, ולא שלב ביניים בדרך לקומוניזם. היא כוללת גם את רעיונות הדמוקרטיה, פלורליזם וזכויות המיעוטים, ולא מגדירה את עצמה כדיקטטורה של הרוב. למרות זאת, חלק מהמפלגות הדמו-סוציאליסטיות התמזגו או רצות במשותף עם המפלגה הקומוניסטית (לדוגמה החזית השמאלית של צרפת). הן תומכות בשוק חופשי בעיקרו, אך גם במתן שירותי בריאות, חינוך, דיור ותחבורה ציבוריים על ידי המדינה.

ביקורות
-------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

ראו גם
------

* סוציאל-דמוקרטיה
* סוציאליזם
* קרל מרקס
* אדוארד ברנשטיין

קישורים חיצוניים
----------------

ויקישיתוף מדיה וקבצים בנושא **סוציאליזם דמוקרטי** בוויקישיתוף

הערות שוליים
------------

1. ↑  דונלד פ. באקסי, **Democratic Socialism: A Global Survey**, עמ' 7-8
2. ↑  מה למעמדות ולכל זה? משברים כלכליים ומאבקים מעמדיים 1790-2008 : הגדה השמאלית

| סוציאליזם |
| --- |
| זרמים | אנרכו-סינדיקליזם • אנרכו-קומוניזם • הסוציאליזם האתיופי • לניניזם • מרקסיזם • נצרות סוציאליסטית • קומוניזם נוצרי • סוציאל-דמוקרטיה • סוציאליזם אסלאמי • סוציאליזם דמוקרטי • סוציאליזם ערבי • סינדיקליזם • פמיניזם סוציאליסטי • ציונות סוציאליסטית • קומוניזם • סוציאליזם ליברטריאני • נאציונל-סוציאליזם |  |
| סוציאליסטים | רוברט אוון • פרידריך אנגלס • מיכאיל באקונין • אוגוסט בבל • אדוארד ברנשטיין • משה הס • פרדיננד לסל • קרל מרקס • קלוד-אנרי דה סן-סימון • פייר-ז'וזף פרודון • שארל פורייה |
**אוסטיורט** (בקזחית: **Үстірт**, באוזבקית: **Ustyurt**, בטורקמנית: **Üstyurt** — הר שטוח, רמה) הוא רמה מדברית חוצה גבולות המשותפת לאוזבקיסטן וקזחסטן.

אוכלוסיית הנוודים למחצה של הרמה מגדלת כבשים, עיזים וגמלים.

חלקים ברמה שהוגדרו כשמורות טבע באוזבקיסטן (או ליתר דיוק בקאראקלפאקסטן) צורפו לאתר המורשת העולמית מדבריות החורף הקרים של טוראן של ארגון אונסק"ו שהוכרז בספטמבר 2023 במהלך המושב ה-45 של ועדת המורשת העולמית בריאד בערב הסעודית.

גאוגרפיה ואקולוגיה
------------------

רמת אוסטיורט ממוקמת בין מפרץ קולטוק המת (אנ'), חצי האי מנגישלק (אנ') ולגונת גאראבוגאזקול של הים הכספי ממערב, לבין ימת אראל, דלתת אמו דריה ואגם סריגאמיש (אנ') ממזרח.

הרמה משתרעת על פני כ-200,000 קילומטרים רבועים, עם גובה ממוצע של 150 מטרים. הנקודה הגבוהה ביותר שלו מתנשאת ל-370 מטרים בדרום-מערב. בקצהו הצפון-מזרחי הוא צונח בתלילות אל ימת אראל והמישור שמסביבה.

רמת אוסטיורט תחומה על ידי צוקים תלולים המכונים צ'ינק (אנ') כמעט בכל מקום. במזרח זהו החוף המערבי לשעבר של ימת אראל, בדרום הצ'ינק נשבר למישור הסחף של קוניה-דריה (Куня-Дарья) ולעמק אוזבוי (אנ'), במערב לשקע קריניאריק ואל הים הכספי הצפוני חולות קאראקום. ובצפון לשקע הכספי (אנ'). לצ'ינקים של אוסטיורט יש לרוב שכבות מרובות, עם צבעים של ורוד חיוור, כחול, לבן וכו', ומהווים לעיתים נופים מרהיבים.

אין ברמה נחלים או מקורות מים אחרים, אבל אף על פי כן חיים בה מינים אנדמיים רבים. כ-300 מינים של חולייתנים - כולל 30 מינים של זוחלים ודו-חיים, 45 מינים של יונקים ו-50 מינם של עופות מקננים. על הרמה גדלים גם לפחות 724 מינים של צמחים וסקולריים.

שמורות טבע
----------

קזחסטן יצרה את שמורת הטבע אוסטיורט (אנ') (2,233 קמ"ר) ביולי 1984 בדרום מחוז מנגוסטאו. היא משמרת בעלי חיים וצמחים נדירים כמו כבש הר אוסטיורט (אנ') ואנטילופת הסאיגה. בין המאפיינים שלו ניתן למנות את הר שרקלה (אנ') והתצבירים (אנ') המצויים בטוריש ('עמק הכדורים') ליד העיירה שטפה (אנ').

ב-2020 הקימה אוזבקיסטן את "הפארק הלאומי דרום אוסטיורט" על שטח של 14,344.71 קמ"ר בשטחה של קאראקלפאקסטן. ב-2023 צורף הפארק לאתר המורשת העולמית מדבריות החורף הקרים של טוראן.

קישורים חיצוניים
----------------

ויקישיתוף מדיה וקבצים בנושא **רמת אוסטיורט** בוויקישיתוף

* Hundreds of desert kites in the Ustyurt. Nat. Geographic

הערות שוליים
------------

1. ↑  Gritsina, M. (2019). "The Caracal *Caracal caracal* Schreber, 1776 (Mammalia: Carnivora: Felidae) in Uzbekistan". *Journal of Threatened Taxa*. **11** (4): 13470–13477. doi:10.11609/jott.4375.11.4.13470-13477.
2. 1 2  Cold Winter Deserts of Turan
3. 1 2  "The Ustyurt Plateau" (PDF). USAID.
4. ↑  ФАУНА НАЗЕМНЫХ ПОЗВОНОЧНЫХ ВОСТОЧНОГО ЧИНКА ПЛАТО УСТЮРТ
5. ↑  Устюртский заповедник, Западный Казахстан
6. ↑  Ustyurt Nature Reserve, Kazakhstan
7. ↑  South Ustyurt National Park established in Uzbekistan

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 5235156374135907710000
* WorldCat (עם VIAF): 5235156374135907710000

 |
**פנילאפרין** (**Phenylephrine**) הוא אגוניסט אלפא-1-אדרנרגי. משמש בעיקר להפחתת גודש באף, אך גם עבור הרחבת אישונים והעלאת לחץ דם.

שימושים קליניים
---------------

פנילאפרין משמש עבור הפחתת גודש, ונמכר כתרופה אוראלית או כתרסיס לאף. זהו מרכיב נפוץ בתרופות הנמכרות נגד גודש באף.

פנילאפרין משמשת כתחליף לתרופה פסאודפרדרין שמכירתה אינה חוקית במדינות מסוימות כיוון ששימשה לייצור לא חוקי של מתאמפטמין, אך בישראל נמכרת במגוון תכשירים לייבוש אף (נגד נזלת, נגד שיעול), כגון אפלפי, היסטאפד, היסטאדקס, סינופד ורבות אחרות.

פנילאפרין משמש גם כחומר פעיל בתרופות שונות לטיפול בטחורים, הנגרמים על ידי צבירים גדולים של דם על פני פי הטבעת. כיוון שפנילאפרין גורם לווזוקונסטריקציה (היצרות כלי דם), כלי הדם באזור פי הטבעת מוצרים וכך מופחת הכאב שנגרם בעקבות הטחורים.

שימוש נוסף של פנילאפרין הוא עבור הרחבת אישונים בבדיקות עיניים ובניתוחי עיניים. גלאוקומה צרת-זווית היא התווית נגד לשימוש בתרופה זו. 

פנילאפרין נמצא בשימוש כווזופרסור להעלאת לחץ דם בחולים לא יציבים עם תת-לחץ דם, בייחוד כזה שנגרם בעקבות הלם ספטי.

תופעות לוואי
------------

תופעת הלוואי העיקרית של התרופה היא יתר לחץ דם. לפיכך, היא לא תומלץ לשימוש בחולים עם לחץ דם גבוה. תסמינים של הגדלה שפירה של הערמונית (קושי בהטלת שתן ואף אצירת שתן) יכולים להחמיר בעקבות השימוש בתרופה. תרופה זו אינה ניתנת לחולים עם היסטוריה של חרדה או התקפי בהלה, או כאלה הנוטלים תרופות נוגדות פרכוסים לאפילפסיה. האינטראקציה עם התרופה עלולה לגרום להתקפים.

השימוש בתרופה זו יכול לגרום להגברת קצב הלב (טכיקרדיה). תופעת לוואי שכיחה במתן תרופה זו דרך IV הוא רפלקס קושינג.

קישורים חיצוניים
----------------

ויקישיתוף מדיה וקבצים בנושא **פנילאפרין** בוויקישיתוף

הערות שוליים
------------

1. ↑  למרות הסכנה: ממשיכים למכור תרופות אסורות לפעוטות, באתר ynet, 3 בפברואר 2008
2. ↑  סכנה: בני נוער מתמכרים לתרופות ללא מרשם, באתר ynet, 19 בדצמבר 2011

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**מפרץ בנין** (באנגלית: **Bight of Benin או Bay of Benin)** הוא מפרץ באזור מפרץ גינאה בחוף מערב אפריקה, ששמו נגזר מממלכת בנין (אנ') ההיסטורית.

גאוגרפיה
--------

המפרץ משתרע מזרחה לאורך כ 640 קילומטרים (400 מיל) מקייפ סנט פול עד לנון לדלתא של נהר הניז'ר. מזרחה הוא ממשיך במפרץ בוני (לשעבר מפרץ ביאפרה).

אסוציאציות היסטוריות קושרות את המקום עם סחר העבדים האטלנטי והביאו לכך שהאזור נודע כחוף העבדים. כמו באזורים רבים אחרים ברחבי אפריקה, ממלכות ילידים חזקות לאורך מפרץ בנין הסתמכו רבות על סחר עבדים עתיק יומין, שהתרחב מאוד לאחר הגעת מעצמות אירופה והפך למסחר עולמי עם הקולוניזציה של אמריקה. הערכות משנות ה-40 של המאה ה-17 מצביעות על כך שבנין קלטה כ 1200 עבדים בשנה. ההגבלות הקשו על נפח העבדים לגדול עד שמדינות חדשות ומסלולים שונים החלו לאפשר גידול בסחר בעבדים.

התייחסויות תרבותיות
-------------------

החוף של בנין עם נמל קוטונו ברקע
מפרץ בנין בזריחה
למפרץ בנין יש קשר ארוך לעבדות, החוף שלו ידוע כחוף העבדים. משנת 1807 ואילך – לאחר שמסחר בעבדים נעשה בלתי חוקי בבריטניה, הצי המלכותי יצר את טייסת מערב אפריקה על מנת לדכא ולרסק את סחר העבדים. מאמצים אלה הוגברו לאחר 1833, כאשר מסחר בעבדים נעשה בלתי חוקי בכל האימפריה הבריטית. מאמצים אלה נמשכו עד שנות ה-90 של המאה ה-19, ועלו לבריטניה סכומי כסף משמעותיים, ולצי המלכותי מאות, אם לא אלפי חיים של מלחים כתוצאה ממחלות טרופיות.

היסטוריה
--------

ב-1 בפברואר 1852 הפכו הבריטים את מפרץ בנין למדינת חסות בריטית, בסמכותם של הקונסולים של מפרץ בנין: הרפובליקה של בנין ומפרץ בנין נקראו על שם ממלכת בנין שהשתרעה מזרחה מכף סנט פול ועד לנון. דלתת נהר ניז'ר.

ב-6 באוגוסט 1861 הצטרפו מחוזות מפרץ ביאפרה ומפרץ בנין כמדינת חסות בריטית מאוחדת, שבסופו של דבר ימוזגו לניגריה.

במהלך שנות ה-30 של המאה ה-19 הפך הסחר בשמן דקלים לפעילות הכלכלית העיקרית, ובשנות ה-50 של המאה ה-20 התגלה נפט ששינה את מפת העיסוקים באזור.

נהרות שמתנקזים למפרץ
--------------------

נהרות רבים מהמדרון האפריקאי המערבי מתנקזים אל פתח בנין, והחשובים שבהם, ממערב למזרח, הם הבאים:

* נהר וולטה בגאנה
* נהר מונו (אנ') בטוגו-בנין
* נהר אוגון בניגריה
* נהר ניז'ר בניגריה

הערות שוליים
------------

1. ↑  "Bight of Benin | bay, Atlantic Ocean | Britannica". *www.britannica.com* (באנגלית). ארכיון מ-2021-11-09. נבדק ב-2022-02-11.
2. ↑  Transformations in Slavery, Lovejoy 1983, Pg. 54

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 249017543
* WorldCat (עם VIAF): 249017543

 |
**קווין דאנסו** (בגרמנית: **Kevin Danso**; נולד ב-19 בספטמבר 1998), הוא כדורגלן אוסטרי המשחק כבלם בקבוצת לאנס ובנבחרת אוסטריה.

קריירה
------

דאנסו הצטרף לאקדמיה של מילטון קינס דונס בגיל 9 לאחר ששיחק כחלוץ באקדמיה של רדינג, ונשאר במועדון עד 2014 לפני שעבר לאוגסבורג בגרמניה.

ב-3 במרץ 2017 ערך דאנסו את הופעת הבכורה שלו בבונדסליגה בגיל 18 ו-165 ימים, והפך לשחקן הצעיר ביותר שמופיע במדי המועדון. שבוע לאחר מכן חתם על חוזה חדש ל-4 שנים במועדון.

ב-9 באוגוסט 2019 הושאל דאנסו לסאות'המפטון מהפרמייר ליג לעונה אחת עם אופציה לרכישה בסוף העונה.

ב-18 באוגוסט 2020 הושאל דאנסו לפורטונה דיסלדורף. הוא עזב את המועדון עם תום חוזהו ב-24 במאי 2021.

ב-6 באוגוסט 2021 הצטרף דאנסו ללאנס מהליגה הצרפתית. ב-19 במרץ 2022 הבקיע את שער הבכורה שלו עבור לאנס נגד קלרמון.

נבחרת לאומית
------------

דאנסו היה יכול לייצג את נבחרות אוסטריה או גאנה בזכות מוצאו. הוא שיחק בנבחרות הנוער של אוסטריה, ובמאי 2017 זומן לראשונה לסגל נבחרת אוסטריה.

קישורים חיצוניים
----------------

ויקישיתוף מדיה וקבצים בנושא **קווין דאנסו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  KEVIN DANSO, DE LA PUISSANCE EN DÉFENSE !, rclens
2. ↑  Baum über Danso: "Es ist eine Sensation", kicker
לוגו החברה
**High Q** היא חברה להכשרה ללימודי המבחן הפסיכומטרי, מבחני בגרות ושפות, שנוסדה בישראל ב-1983 על ידי אנקורי (50%) שם לוי (25%), ושותף שלישי (25%). באפריל 2017, החברה נרכשה, יחד עם מכללת INT ומיזגה את השתיים, על ידי חברת "Global University Systems", הפועלת גם בבריטניה, אירלנד, קנדה וסינגפור.

נכון לתחילת 2017, הפעילה החברה כ-30 סניפים ומעסיקה כ-200 עובדים.

רכישת החברה
-----------

באפריל 2017 הודיעה החברה כי הגיעה לסוף דרכה ולא תשלם את התחייבויותיה הכספיות והמשכורות לעובדיה למרץ, ובעקבות זאת הוצא צו פירוק זמני לרשת. במסגרת פירוקה היא הוצעה למכירה, וחברת "Global University Systems" הציעה לקנותה ב-3.3 מיליון שקל. הצעת הרכש אושרה על ידי בית המשפט המחוזי, והחברה עברה לבעלות החברה המציעה. כיום החברה מלמדת 48,000 סטודנטים ברחבי העולם. במסגרת העסקה, הרוכשת התחייבה להמשיך להעסיק כ-90% מעובדי החברה.

קישורים חיצוניים
----------------

* אתר האינטרנט הרשמי של High Q
* אתר למנויים בלבד גילי מלניצקי, קריסת היי-קיו, מאחורי הקלעים: האישה שניהלה בפועל את הרשת, באתר TheMarker‏, 18 באפריל 2017
* ספי קרופסקי, ביהמ"ש אישר: רשת היי קיו תימכר לארקדי אטינגן תמורת 3.3 מיליון שקל, באתר כלכליסט, 23 באפריל 2017

הערות שוליים
------------

1. ↑  שני מוזס, ‏עדויות עובדי High Q: התנהלות מחפירה של הנהלת החברה, באתר גלובס, 10 באפריל 2017
2. ↑  גלעד מורג, אושרה רכישת רשת High-Q תמורת 3.3 מיליון שקל, באתר ynet, 23 באפריל 2017
3. ↑  אתר למנויים בלבד יסמין גואטה, צו פירוק ל-High Q: הבעלים ניהל את החברה בשלט רחוק מסינגפור - והעובדים לא פגשו אותו מעולם, באתר TheMarker‏, 9 באפריל 2017
4. ↑  אתר למנויים בלבד יסמין גואטה, נמצאה רוכשת לרשת היי-קיו הקורסת: מבטיחה פתרון מיידי לתלמידים והמשך העסקת 90% מהעובדים, באתר TheMarker‏, 21 באפריל 2017
מברשת תיל עם סיבי פלדה. מכונה בצה"ל "מברשת 4"
**מברשת תיל** היא מברשת שהזיפים שלה עשויים מסיבים מתכתיים, בדרך כלל מפלדה, פליז או נירוסטה.

שימושים
-------

מברשת התיל היא בעיקר כלי שחיקה. השימושים העיקריים שלה הם ניקוי חלודה וקורוזיה, הסרת צבע, פיח ושומן. שימושים נפוצים במברשות תיל הם:

* ניקוי משטחים לפני צביעה.
* ניקוי כלי נשק.
* ניקוי רשתות מנגל.
* ניקוי אלקטרודות ליצירת אזור מוליך טוב יותר לחיבורים חשמליים, למשל בין מצברי מכונית והמחברים.

הניקוי באמצעות המברשת נעשה על ידי העברתה הלוך ושוב על המשטח הדורש ניקוי עד להסרת הלכלוך.

מבנה
----

ראשי מברשת למקדחה מחומרים שונים
מברשות תיל מגיעות במגוון צורות בהתאם ליישומים להן נועדו. 

מברשות רבות בנויות כידית אחיזה שבהמשך לה מחוברים הזיפים בזווית של 90°. הידית עשויה לרוב מעץ או מפלסטיק. גודל המברשת וסידור הזיפים מגוון מאוד - מגודל של סנטימטרים בודדים עם שורת זיפים אחת ועד 20-30 ס"מ עם מספר שורות זיפים.

קיימות גם מברשות תיל הניתנות להרכבה על משחזת שולחן, מקדחה או דיסק. שתי האחרונות יעילות במיוחד בניקוי משטחים גדולים.

ראו גם
------

* ניקוי בעזרת מברשת פלדה סובבת

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מברשת תיל** |
**האצולה הבריטית** היא שדרה חברתית בממלכה המאוחדת וחבר העמים הבריטי ובעבר באימפריה הבריטית, אליה משתייכים אזרחים אשר קיבלו תואר אצולה על ידי המלוכה הבריטית, או ירשו תואר כזה.

מעמד האצולה של ארבע מדינות הממלכה המאוחדת המרכיבות אותה, שיחק תפקיד מרכזי בעיצוב ההיסטוריה של המדינה. למרות זאת, כעת נותרו לאצילים זכויות סמליות בלבד, ביניהם הזכות להיבחר לבית הלורדים, הזכות לקבלת אזרחות בריטית (אם נושא התואר אינו אזרח בריטניה מלידה), הזמנה לטקסים מדיניים שונים, הזכות לתארים נוספים מסוימים, והזכות לפגישה פרטית עם המלך. יותר משליש מאדמת בריטניה נמצאת בידיהם של אצילים (אך זאת רק כחלק מהמסורת)

משפחת האצולה הבריטית בבסיסה מורכבת מבני המשפחה הקרובים של נושא תואר אצולה או כבוד (סר, אביר). תוארי האצולה בבריטניה נקראים דוכס, מרקיז, רוזן (ארל), ויקונט או ברון. כל נושא תואר אצולה (בין אם ברון ובין אם מרקיז וכיוצא בזאת), מכונה בתואר לורד. עם זאת, לרוב דוכסים אינם נקראים לורדים בגלל רוממותו של התואר.

כל התארים הבריטיים המודרניים מוענקים אך ורק על ידי המלך או נסיך ויילס ולא ניתן לקבל תואר אצולה מטעם הציבור.

קישורים חיצוניים
----------------

ויקישיתוף מדיה וקבצים בנושא **האצולה הבריטית** בוויקישיתוף
* אצולה - בריטניה, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541418605171
* LCCN: sh86001153

 |
**פרדריק ז'ורנס** (בצרפתית: **Frédéric Journès**; נולד ב-25 באוקטובר 1968 בפריז) הוא דיפלומט צרפתי ומומחה לענייני אסטרטגיה וביטחון המשמש כשגריר צרפת בישראל.

מספטמבר 2019 עד יולי 2023 כיהן כשגריר צרפת בשווייץ ובליכטנשטיין. ביולי 2023 החליף את אריק דנון כשגריר צרפת בישראל.

ביוגרפיה
--------

פרדריק ז'ורנס הוא בוגר בית הספר הלאומי למינהל (צרפת) (אנ') ו-Ecole Supérieure de Commerce de Lyon (ESC Lyon) (אנ'). וכן מחזיק בתואר בהיסטוריה וגאוגרפיה.

### קריירה

פרדריק ז'ורנס החל את הקריירה הדיפלומטית שלו בניו יורק כמזכיר בנציגות הקבועה של צרפת באו"ם בין השנים 2003–2007, שם היה אחראי על נושאי פירוק הנשק ואי-הפצת נשק גרעיני. הוא היה יועץ בשגרירות צרפת באתונה (2007-2010) ולאחר מכן בקאבול (2010-2011).

כשחזר לפריז, כיהן כסגן מנהל לעניינים אסטרטגיים במשרד החוץ ואירופה (צרפת) מ-2012 עד 2013. הוא היה אחראי על המסגרת הבין-ממשלתית לשיתוף פעולה וסחר בתחום הלוויינים. הוא גם היה אחראי על סחורות דו-שימושיות ואבטחה גרעינית.

לאחר מכן הצטרף לוועדה לאנרגיה אטומית (CEA), כמנהל היחסים הבינלאומיים בסבא"א. בתפקיד זה, הוא פיתח את שיתוף הפעולה המדעי הבינלאומי של ה-CEA, פיקח על המסגרת הבין-ממשלתית לשיתופי פעולה גרעיניים, וניהל משא ומתן רב-צדדי על מדיניות בטיחות וביטחון גרעיניים.

בספטמבר 2016 הצטרף ללשכת ראש הממשלה של צרפת כמנהל העניינים הבינלאומיים, האסטרטגיים והטכנולוגיים של המזכירות הכללית להגנה וביטחון לאומי (SGDSN).

בספטמבר 2019 מונה לשגריר צרפת בשווייץ וליכטנשטיין.

ביולי 2023 החליף את אריק דנון כשגריר צרפת בישראל.

קישורים חיצוניים
----------------

ויקישיתוף מדיה וקבצים בנושא **פרדריק ז'ורנס** בוויקישיתוף
* פרדריק ז'ורנס, ברשת החברתית אקס (טוויטר)
* פרדריק ז'ורנס, ברשת החברתית LinkedIn

הערות שוליים
------------

1. 1 2  "Remise des lettres de créance". *www.admin.ch*. נבדק ב-2021-05-11.
2. 1 2 3 4  "M. Frédéric Journès, ambassadeur de France en Suisse". *La France en Suisse et au Liechtenstein*. נבדק ב-2021-05-11.
3. ↑  "Frédéric Journès est nommé gouverneur pour la France au conseil des gouverneurs de l'AIEA". *actu-environnement.com*. 2013-09-23.
4. ↑  "Déjeuner en l'honneur de S.E. Monsieur Frédéric Journès, Ambassadeur de France en Suisse, et de Monsieur Patrick Lachaussée, Consul général de France à Genève, à l'occasion de leur prise de fonction". *ge.ch*. נבדק ב-2021-05-11.

|  |  |
| --- | --- |
| בקרת זהויות עריכת הנתון בוויקינתונים | 
* SUDOC: 253313783
* VIAF: 183161512217970562222
* WorldCat (עם VIAF): 183161512217970562222

 |
פירוש נוסף ערך זה עוסק בחלק ממערכת העצבים ההיקפית. אם התכוונתם לרגש, ראו עצב (רגש). לפירושים אחרים, ראו עצב (פירושונים).

**עָצָב** (TA: Nervus; בריבוי: **עֲצַבִּים**) הוא אגודה אחת או יותר של סיבי עצב, עטופים ברקמת חיבור צפופה, המחברים בין מערכת העצבים המרכזית לאתרים ברחבי גוף האדם. עצבים מרכיבים את מערכת העצבים ההיקפית.

מבנה העצב מגן על סיבי עצב ותומך בפעולתם. עצב מוביל סיבי עצב של מערכות העצבים הסומטית והאוטונומית, המוליכות דחפים עצביים ממערכת העצבים המרכזית לגוף, דרך סיבי עצב מוציאים (Neurofibrae efferentes), וכן דחפים עצביים מהגוף למערכת העצבים המרכזית, דרך סיבי עצב מביאים (Neurofibrae afferentes).

אנטומיה
-------

מבנה העצב
עצבים עטופים בשכבה חיצונית של רקמת חיבור צפופה בשם עילית העצב (Epineurium) עשויה קולגן המכילה כלי דם המזינים את סיבי העצב ורקמת שומן המגינה על סיבי העצב מלחצים מכנים.

עילית העצב עוטפת שכבה עמוקה יותר, עשויה מספר שכבות של אפיתל המכונה מֵסַב העצב (Perineurium). כל אלומת סיבי עצב עטופה בשכבת מסב עצב. אגודות סיבי העצב המרכיבות את האלומה עטופות ברקמת פנים העצב (Endoneurium), המכילה נימי דם. רקמת פנים העצב עוטפת גם כל סיב עצבי בנפרד.

שכבות רקמת החיבור של העצב מתפקדות יחדיו בהגנה על סיבי העצב מגורמים העשויים לפגוע בהם ובתמיכה בפעולתם.

בתוך עצב בגודל בינוני עוברים אלפי סיבים עצביים. חלקם של סיבי העצב עטופים במיאלין ותאי שוואן וחלקם אינם עטופים במיאלין ותאים תומכים. הסיבים עוברים בתוך אגודות העצב בערבוביה, ללא הפרדה בין סיבים של המערכת האוטונומית לסיבים של המערכת הסומטית וללא הפרדה בין סיבים מוציאים לסיבים מביאים, עד הגעתם ליעדם בגוף.

סיבים של המערכת הסומטית מגיעים עד השרירים (סיבים מוציאים) ועד קולטנים תחושתיים (סיבים מביאים), סיבים מוציאים ומביאים של המערכת האוטונומית מגיעים עד הקרביים, כלי הדם והבלוטות. בצידם השני מחוברים רוב הסיבים לחוט השדרה דרך עצבים שדרתיים, כאשר סיבים מוציאים מתחברים לחלקו הקדמי של חוט השדרה וסיבים מביאים מתחברים לחלקו האחורי. חלק מהעצבים, עצבי הגולגולת, מתחברים ישירות למוח.

עצבי הגולגולת
-------------

 ערך מורחב – **עצבי הגולגולת**

לקריאה נוספת
------------

* Peter Duus, **Topical Diagnosis in Neurology**, 2nd revised ed. Thieme, 1989 ISBN 0865771383

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **עצב** |
| ויקישיתוף תמונות ומדיה בוויקישיתוף: **עצב** |

* הסבר והדמיה תלת־ממדית של סוגי העצבים בגוף האדם, מתוך אתר ה-BBC (באנגלית)
* העצב בתלת מימד, ב-Hilzbook
* עצב, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00571039
* TA98: A14.2.00.013

 |
**מור פריאוס** (בהונגרית: **Preusz Mór**; אוז'הורוד, 14 בפברואר 1883 – גרמניה, קיץ 1944) היה מזכיר איגודים המקצועיים, פוליטיקאי, מנהל מפעל, מומחה דפוס יהודי-הונגרי, ממנהיגי מועצת הפועלים בבודפשט (מועצת הפועלים בבודפשט הייתה גוף קבלת החלטות תחת מהפכת החרציות והרפובליקה הסובייטית ההונגרית).

ביוגרפיה
--------

מור פריאוס נולד במשפחה יהודית בזקרפטיה. אמו הייתה רוזה נוימן. הוא למד את כל מקצועות הדפוס בעיר הולדתו סדר, עריכה וכדומה). כבר בצעירותו נסע לאוסטריה ולגרמניה. הוא חזר להונגריה בשנת 1905 לעיר קושיצה, שם הפך למייסד כתב העת "הפועל של קושיצה" (A Kassai Munkás) ולאחד ממנהיגי התנועה הסוציאל-דמוקרטית המקומית. בשנת 1909 היה אחד מעורכי העיתון של איגוד עובדי הדפוס בשם "טיפוגרפיה", בבודפשט (עד 1920). מנובמבר 1918 ועד 21 במרץ 1919 היה חבר בוועד המנהל של קרן ביטוח העובדים הלאומית ואחד מנשיאי מועצת העובדים בבודפשט. בשבועות הראשונים של הרפובליקה הסובייטית ההונגרית הוא היה חבר בדירקטוריום (מנהלת) שניהלה את בודפשט, יחד עם שאנדור וינצה (ויינברגר) ולאסלו דיאנש ונשא נאום ב-14 באפריל 1919, כאשר האי מרגיט עבר ל"ידיים הפרולטריות".

עד מהרה הפך למתוסכל מהרעיון ובשל סכסוכו עם הקומוניסטים התפטר מתפקיד קומיסר העם של בירת הונגריה. זמן קצר לאחר מכן חזר לערוך את כתב העת טיפוגרפיה. באותה תקופה היה חבר בוועדת הניהול המרכזית של הפדרציה ((ועדת הניהול המרכזית של הפדרציה (לעיתים נקראה גם ועדת הניהול של האספה הלאומית, בקיצור SZKIB) שהייתה הרשות מבצעת תחת הרפובליקה הסובייטית ההונגרית מנתה לכל היותר 150 חברים)). אחרי נפילת הרפובליקה פריאוס היגר לווינה באפריל 1920. לאחר עזיבתו הוצאה נגדו הזמנה לחקירה בגין עבירת המרדה. מאוחר יותר חזר לעיר הולדתו (שבינתיים צורפה לצ'כוסלובקיה במסגרת חוזה טריאנון), שם הפך לבעלים של מפעל ארגזים. בשנת 1939, לאחר צירופה מחדש של זקרפטיה להונגריה הוא נעצר בגין תפקידו במהלך הרפובליקה הסובייטית ונידון לשנת מאסר. עם כניסת הוורמכט להונגריה (מבצע מרגרטה) בשנת 1944, הוא גורש מאוז'הורוד למחנה ריכוז גרמני ממנו לא שב.

עבודותיו
--------

* שני כיוונים – מטרה אחת (1917)
* שנתון הדפוס ומדריך טיולים לשנת 1913 (בודפשט, האגודה ההונגרית של עובדי מדפיסי הספרים ויוצקי האותיות, 1913)
* הנסיך הגדול (מאמר, הפועל של קושיצה, 1907)

לקריאה נוספת
------------

* לקסיקון ביוגרפי הונגרי. עורכת ראשית אגנש קניירש.
* אלברט וארי: קורבנות השלטון האדום בהונגריה, בודפשט מסת"ב 978 963 848 400 0
* "Preusz Mór". *Petőfi Irodalmi Múzeum*. נבדק ב-2015-06-05.
* לקסיקון לתולדות תנועת העבודה ההונגרית
* הספר האדום 1919 (1993)
* לקסיקון ביוגרפי הונגרי III: כרך השלמה. עורכת ראשית. אגנש קניירש. בודפשט:. 1981 עמ' 441. ISBN 9630525003

הערות שוליים
------------

1. ↑  Más források szerint nyomdatulajdonossá vált.
2. ↑  "Két irány - egy cél". Fővárosi Szabó Ervin Könyvtár.
3. ↑  "Nyomdász Évkönyv és Uti Kalauz az 1913. évre". Antikvarium.hu.
**עלייה לקבר** היא מנהג המשמר את זכרו של המת. אדם נוהג לעלות לקבריהם של קרובי משפחתו. יש העולים לקבר של אדם הנערץ עליהם. פולחן קברי קדושים מקובל בדתות אחדות.

ביהדות
------

ביהדות נהוג לעלות לקברו של קרוב שנפטר ולקיים אזכרה ביום סיום השבעה, ביום ה"שלושים", ומדי שנה ביום השנה. שומרי מצוות מקיימים באזכרה טקס לפי כללים קבועים, אך עלייה לקבר ואזכרה נהוגים גם אצל חילונים. כן יש הנוהגים לעלות לקבר בערב ראש השנה ובערב יום הכיפורים (מנהג זה הוזכר על ידי הרמ"א וקודם לכן על ידי המהרי"ל). יש הנוהגים לבקר בקבר לעיתים קרובות יותר, כחלק מאבלותם. 

יש הנוהגים להניח אבן על גבי המצבה טרם עזיבתם את הקבר. למנהג ישנם כמה טעמים.

קברי צדיקים זוכים לביקורים של קהל רב של מאמינים, במיוחד בימים מיוחדים לעלייה לקבר המסוים, אך גם בכל שאר ימות השנה. עלייה לקברי צדיקים מוזכרת כבר בתלמוד הבבלי, שם מסופר שבעת שליחותם של שנים עשר המרגלים הלך כלב בן יפונה לחברון כדי לבקר בקברי האבות במערת המכפלה ולהתפלל שם.

עלייה לקבר אישים נערצים
-----------------------

קברים של אחדים ממנהיגי מדינת ישראל ומנהיגי הציונות זוכים לביקורים מאורגנים של תלמידים וקבוצות אחרות, כחלק משימור זכרם ומורשתם. עם קברים אלה נמנים קברם של דוד בן-גוריון ורעייתו פולה במדרשת בן-גוריון, קבר הרצל בהר הרצל ועוד. 

קבריהם של כוכבי פופ אחדים זוכים אף הם לביקורי מעריצים. עם אלה נמנים קבריהם של הזמרת אדית פיאף והזמר ג'ים מוריסון בבית הקברות פר לשז בפריז וקברו של הזמר אלביס פרסלי ב"אחוזת גרייסלנד".

הערות שוליים
------------

1. ↑  הנחת אבן על קבר באתר ישיבה.
2. ↑  תלמוד בבלי, מסכת סוטה, דף ל"ד, עמוד ב'.
**מושבת האמנים של קצ'קמט** (בהונגרית: **Kecskeméti művésztelep**) ממוקמת בפאתי העיר קצ'קמט, במיקרטווארוש (Műkertváros), במרכז הונגריה. 

 דז'ה ציגאני: הנוף של פרובאנס (1926-27)

היסטוריה
--------

### עד 1920

מושבת האמנים של קצ'קמט נוסדה בשנת 1909. ראש העיר, אלק קדה, בנה וילה עם שמונה אולמות סטודיו לאמנים בתוך המבנה, שתוכנן על ידי האדריכלים בלה יאנסקי וטיבור סיבשי למטרת הקמה של מושבת אמנים. המנהל הראשון של מושבת האמנים היה בלה איוואני-גרינוואלד, שהביא איתו ציירים בסגנונות הניאו (כמו נאו-קלאסיציזם וכדומה) מצוינים ממושבת האמנים של באיה מארה, שרצו לעקוב אחר מגמות האמנות המודרנית, כגון האימפרסיוניזם והפוסט - אימפרסיוניזם.

### אחרי 1920

במהלך מלחמת העולם הראשונה הפכה מושבת האמנים למגורים המוניים, ורק בשנת 1920 חזרה שוב ליעודה המקורי, והעיר העבירה שתי וילות לאוניברסיטה לאמנויות יפות של בודפשט למטרה זו.

אימרה רווס לקח על עצמו את ניהול האתר מידי בלה איוואני גרינוולד. משנת 1957 תפקדה מושבת האמנים כבית הארחה. שיפוץ נערך בשנת 1982, וכיום מתגוררים ויוצרים בה גם אמנים וסופרים.

 גזה פראגו: הסימבוליסט (1908)

יוצרים במושבת האמנים (מבחר)
---------------------------

* רז'ה באלינט (צייר)
* שאנדור ברודי
* אימרה צ'קאס חבר מייסד
* דז'ה ציגאני
* אנדור ארש (מקודם:ארבשטיין)
* אלק פאלוש חבר מייסד
* גזה פראגו (מקודם:פרנקפורטר) חבר מייסד
* ליפוט הרמן חבר מייסד
* דיולה הינץ
* בלה איוואני-גרינוואלד המנהל הראשון
* בלה יאנסקי חבר מייסד
* ז'יגמונד קישפלודי-שטרובל
* אגממנון מקריס
* פרנץ אודאי חבר מייסד
* טיבור פויה חבר מייסד
* וילמוש פרלרוט-צ'אבה
* אימרה רווס המנהל השני
* ארפאד סנש
* ארנה ספ (סופר)
* טיבור סיבשי חבר מייסד
* בלה אואיץ
* מרגיט גראבר

לקריאה נוספת
------------

* לקסיקון אמנות. לאסלו איבֶּר. כרך 1 בודפשט : 1935 מושבת האמנים של קצ'קמט
* לקסיקון אמנות. כרך 2 בודפשט : 1966. מושבת האמנים של קצ'קמט
* פרנץ שומוריאי : קצ'קמט. בודפשט, פנורמה, 2007. מושבת האמנים של קצ'קמט מסת"ב 9789632439334
* אימרה נאג': הערות. בוקרשט, הוצאת קריטיון, 1979.
**דיאנה הרשברגר** (באנגלית: **Diana Harshbarger**; נולדה ב-1 בינואר 1960) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס הראשון של מדינת טנסי. היא החליפה בתפקיד את פיל רו.

ביוגרפיה
--------

הרשברגר נולדה בקינגספורט שבטנסי, וגדלה ביישוב בלומינגדייל שבצפון-מזרח המדינה. היא האדם הראשון במשפחתה אשר השלים לימודים תיכוניים. להרשברגר תואר ראשון מאוניברסיטת המדינה של מזרח טנסי, ודוקטורט ברוקחות מאוניברסיטת מרסר השוכנת במייקון שבג'ורג'יה. מאז 1987 מחזיקה הרשברגר בתואר רוקחת מוסמכת, ולצד בעלה בוב היא מנהלת את בית המרקחת "פרמייר".

לקראת בחירות 2020 הודיע חבר הקונגרס המכהן פיל רו על פרישתו מהחיים הפוליטיים, ולאחר מכן הכריזה הרשברגר על התמודדותה לבית הנבחרים של ארצות הברית במחוז הקונגרס הראשון של טנסי. ב-5 באוגוסט 2020 זכתה הרשברגר זכה בבחירות המקדימות שנערכו במפלגה הרפובליקנית, וביום הבחירות הכלליות גברה על בלייר ולסינגהם, מועמד המפלגה הדמוקרטית, ונבחרה אל הקונגרס ה-117 של ארצות הברית. עם זאת, ניצחונה בבחירות המקדימות סימן למעשה את היבחרה לקונגרס בנובמבר. מחוז הקונגרס הראשון בטנסי נמנה בין מחוזות הבחירה השמרניים ביותר בדרום ארצות הברית. הרפובליקנים איישו את המחוז ברציפות מאז 1861, זולת ארבע שנים בודדות, והדמוקרטים הצליחו לגרוף כ-40% מהקולות רק פעמיים מאז 1898.

כאשר הרשברגר הושבעה לתפקידה ב-3 בינואר 2021, נהפכה לאישה החמישית שנבחרה לבית הנבחרים האמריקאי מטנסי, אך רק לשלישית שלא נבחרה כממלאת מקומו של בעלה אחרי דיאן בלאק ומרשה בלקברן.

הרשברגר מיקדה את מסע הבחירות שלה לקונגרס בתיקון ההתמכרות לאופיואידים בארצות הברית, בעד חקיקה נגד הפלות ובהגנה על חופש הדת.

קישורים חיצוניים
----------------

ויקישיתוף מדיה וקבצים בנושא **דיאנה הרשברגר** בוויקישיתוף
* אתר האינטרנט הרשמי של דיאנה הרשברגר בבית הנבחרים האמריקאי (באנגלית)
* דיאנה הרשברגר באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  אנג'ליקה סטביל, 13 GOP women join the House, dominating congressional elections, making history, באתר פוקס ניוז, 9 בנובמבר 2020 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w6wx889k
* US Congress: H001086

 |
נוסח תפילת יזכור בעברית וביידיש
**עילוי נשמה** ביהדות היא האמונה שנשמות המתים יכולות לעלות ממקומם הנוכחי במרומים למקום גבוה ונאצל יותר. על פי האמונה, לפעולות שונות שמבצעים החיים יכולת להיטיב עם נשמת הנפטר.

מהות העניין
-----------

על פי האמונה היהודית, לאחר מותו של אדם, נשמתו נידונה בבית דין של מעלה על מעשיו בימי חייו. נשמות הצדיקים מובלות למקומן בגן עדן, ונשמות הרשעים מובלות לגיהנום לשם מירוק חטאיהם. ישיבת נשמות הרשעים בגיהנום היא זמנית, ועל פי חז"ל "משפט רשעי ישראל בגיהנום שנים עשר חודש". בסיום ריצוי התקופה שנקבעה לנשמות בגיהנום הן מובלות למקומן בגן עדן, בתמורה למעשיו הטובים של האדם. 

על פי האמונה בעילוי נשמה, בכל מצב בו נמצאת הנשמה יש ליהודים אחרים דרכים להשפיע על העלאתה ממקומה הנוכחי למקום גבוה יותר על ידי קיום מצוות שונות כגון אמירת קדיש ואזכרה על קברו של הנפטר. על פי אמונה זו, אף לימוד תורה ומעשי צדקה וחסד, המוקדשים על ידי צאצאיהם או מוקירי זכרם של הנפטרים, ולזכותם, גורמים לעליית נשמתם. כמו כן אף לימוד בספרים שכתב הנפטר או תרם, וכן כל מעשה טוב שנגרם בעקבות מעשיו נזקף לזכותו אף לאחר מותו. יש שכתבו שאף להפך, כאשר מעשיו של אדם גורמים לאנשים לחטוא, אף שהדבר נעשה לאחר מותו, אזי חטאים אלו נזקפים לחובתו. בהתאם לכך נפוצים מאוד הכיתוב וההקדשה "לעילוי נשמת" (בראשי תיבות: לע"נ) הנכתבים בקשר ישיר עם תרומות למטרות שונות: ספרים ללימוד תורה, חפצי מצווה שונים, מזון ושתייה במקומות ציבוריים, צדקה לנזקקים ואף אביזרים המיועדים להצלת חיים.

נר נשמה
-------

 ערך מורחב – **נר נשמה**  

הדלקת נר נשמה ידועה כסגולה לעילוי נשמת הנפטר, ונהוג לעשות כן, בבית האבל בימי האבל, וביום השנה של הנפטר.

מנהגים נוספים
-------------

בחסידויות שונות נהוג להגיש ביארצייט, עוגות ויי"ש לאחר התפילה בבית הכנסת, על מנת שהמתפללים יברכו בִרכות מזונות ושהכל, ולאחל ש"לנשמה תהיה עלייה", מנהג זה מכונה "שתיית לחיים".

גמ"ח
----

 ערך מורחב – **גמ"ח**  

בציבור החרדי קיים מגוון רחב של גמ"חים, שנועדו לעזור לציבור, באמצעות השאלת ציוד ומוצרים שונים, כאשר חלק ניכר מהם, הוקם לעילוי נשמת יקיריהם.

לימוד משניות
------------

אמונה יהודית נפוצה גורסת, כי לימוד משניות מועיל במיוחד לעילוי הנשמה, ואף ניתן רמז לכך, שמשנה היא שיכול אותיות לנשמה, בהתאם לכך אף קיימים חבורות של לומדי משניות, בהן בסיום כל שיעור מזכירים "שהלימוד יהא לעילוי נשמת פלוני בן פלוני". יש הנוהגים אף ללמוד - בקבוצה או ביחידות - את כל ששת סדרי המשנה בתוך השנה הראשונה שלאחר הפטירה.

בשעת השבעה או יום השנה נהוג בעיקר ללמוד את פרקי מסכת מקוואות ומסכת כלים. כמו כן נהוג להזכיר וללמוד מאמרות תורתו של המנוח.

קישורים חיצוניים
----------------

* יברוב, צבי בן משה יצחק אהרן, **לעילוי נשמה**, באתר אוצר החכמה
* בעילום שם, **סדר לימוד משניות לעילוי הנשמה**, באתר אוצר החכמה

| מיזמי קרן ויקימדיה |
| --- |
| ויקימילון ערך מילוני בוויקימילון: **עלוי נשמה** |

הערות שוליים
------------

1. ↑  מסכת שבת לג
2. ↑  ראו הלר, יהושע בן אהרן, **תולדות יהושע**, באתר אוצר החכמה.
**אבי בן טל** (נולד ב-1968) הוא איש תקשורת ישראלי, אשר שימש כמנכ"ל רשת 13. בן טל החל את דרכו ב"קבוצת ידיעות אחרונות" ובתפקידו האחרון בקבוצה שימש כמנכ"ל ynet בשנים 2007–2020. הוא ניהל גם את כלל פעילות הדיגיטל של הקבוצה ואת הזרוע הטכנולוגית שלה "ידיעות טכנולוגיות".

ביוגרפיה
--------

בן טל גדל באשדוד ולמד בישיבה התיכונית נווה הרצוג. בשנת 1991 החל את הקריירה בקבוצת "ידיעות אחרונות" במגוון תפקידי ניהול ומכירות עד שבשנת 2004 מונה למנכ"ל "לוח ידיעות אחרונות". הוא כיהן בתפקיד זה עד למינויו בשנת 2007 למנכ"ל ynet. בתקופת כהונתו גדל האתר והפך לאתר הפופולרי והריווחי בישראל.

במסגרת תפקידו כמנכ"ל ynet ניהל בן טל חברות נוספות בקבוצת "ידיעות אחרונות" המונה כ-2,200 עובדים ובהן פעילות הדפוס של הקבוצה, חברת המנויים, ידיעות טכנולוגיות YIT, פעילות השיווק של הקבוצה והקמת אולפן הטלוויזיה של ynet. כחלק מפעילות זו ניהל את כלל פעילות הדיגיטל של קבוצת "ידיעות אחרונות" ואת הזרוע הטכנולוגית שלה.

בנוסף ביצע בן טל מספר רב של רכישות, עסקאות הצלחה ושיתופי פעולה בעשרות חברות ובהם אתר הקופונים ביג דיל ואתר ההנעלה RUNY. במהלך 2019 הוביל את השקת + ynet שרות מנויים בתשלום של ynet. בסוף שנת 2019 פרש מתפקידו.

בפברואר 2020 מונה למנכ"ל רשת 13. בפברואר 2022 הודיע על פרישתו מתפקיד זה.

קישורים חיצוניים
----------------

* אלכסנדר כץ, מתהדק הקשר ידיעות-ynet: סדרת מינויי בכירים בקבוצה, באתר אייס, 29 בינואר 2017

הערות שוליים
------------

1. ↑  ענת ביין-לובוביץ', ‏האתגר של מנכ"ל רשת 13: לעשות טלוויזיה שמרוויחה כסף, באתר גלובס, 26 בינואר 2020
2. ↑  איילה צורף, ynet נכנס לזירת המכירות החברתיות: רכש את אתר ביג דיל, באתר TheMarker‏, 23 בנובמבר 2010
3. ↑  ענת ביין-לובוביץ', ‏גל עזיבות הבכירים ב"ידיעות אחרונות" נמשך: ערן הוכמן פורש, באתר גלובס, 4 בנובמבר 2019
4. ↑  ענת ביין-לובוביץ', ‏אחרי 12 שנים: מנכ"ל ynet אבי בן טל פורש מתפקידו, באתר גלובס, 27 באוקטובר 2019
5. ↑  אביאור אבו, רשת 13: אבי בן טל יחליף את יוסי ורשבסקי בתפקיד המנכ"ל, באתר כלכליסט, 20 בינואר 2020;  
רן בוקר, אבי בן טל יחליף את יוסי ורשבסקי כמנכ"ל רשת, באתר ynet, 20 בינואר 2020
6. ↑  רן בוקר, אחרי שנתיים בתפקיד: מנכ"ל רשת אבי בן טל פורש מתפקידו, באתר ynet, 27 בפברואר 2022
אין תמונה חופשיתאין תמונה חופשית
הרב **אלעזר שמחה וסרמן** (תרנ"ח, 1898 - ב' בחשוון תשנ"ג, אוקטובר 1992) היה ראש ישיבת אור אלחנן בארצות הברית ומייסד הישיבה בישראל.

תולדותיו
--------

אלעזר שמחה וסרמן הוא בנו הבכור של רבי אלחנן וסרמן. למד אצל אביו בישיבת אוהל תורה בברנוביץ', ולאחר מכן למד בישיבות נובהרדוק, טלז, גרודנה וקלצק.

בשנות ה-30 נסע לצרפת בשליחותו של אביו להקים ישיבה בניודורף שליד שטרסבורג. בסוף שנות ה-30 הצטרף אל אביו בנסיעתו לארצות הברית, אביו שב לברנוביץ' והוא נשאר בארצות הברית. היה פעיל בוועד ההצלה בארצות הברית. הקים את ישיבת "אור אלחנן דקליפורניה" בלוס אנג'לס על שם אביו ולזכר ישיבת "אוהל תורה" בברנוביץ'. 

בשנת תשל"ט (1979) עלה מלוס אנג'לס לישראל והתיישב בירושלים. הוא העביר את הישיבה בלוס אנג'לס לרשותה של ישיבת חב"ד בעיר, בתנאי שהמבנה ושמה יישמר. בגלל ערכה של הקרקע העבירו את המבנים כמות שהם למיקום שונה כדי שלא לשנות מצוואתו. במקביל יזם את הקמתה של ישיבת אור אלחנן בישראל. הוא פנה לרב מאיר חדש, שהיה המשגיח של ישיבות חברון ו"עטרת ישראל", וביקש ממנו לקבל על עצמו את תפקיד המשגיח בישיבה. כראש ישיבה מונה בנו הרב משה מרדכי חדש.

עסק בהוצאת ספרי אביו רבי אלחנן וסרמן ובראשם הספר "קובץ שיעורים", ואף כתב את ההקדמה לספר. השיחות והמאמרים שכתב הרב שמחה וסרמן צורפו ל"קובץ מאמרים ואגרות" של אביו. כמו כן יצא הקונטרס "שמחת אלעזר" ובו כמה ממאמריו.

התגורר בקריית מטרסדורף בירושלים. בשנותיו האחרונות היה חברותא של שכנו שלמה לורינץ. נפטר בלי בנים, ונקבר בהר המנוחות בירושלים.

קישורים חיצוניים
----------------

* אלעזר שמחה בן אלחנן בונם וסרמן (1898-1992), דף שער בספרייה הלאומית

הערות שוליים
------------

1. ↑  שלמה לורינץ ביקש להיקבר סמוך לקברו של הרב וסרמן כדי שכאשר יעלו בניו לקברו יאמרו קדיש גם על קברו של הרב וסרמן שנפטר ערירי. המעניין הוא שלורינץ נפטר בראש חודש חשוון והרב וסרמן נפטר בב' בחשוון, אך מכיוון שלפי ההלכה אין עולים לקבר בראש חודש אלא למחרת, עולים ילדיו של לורינץ על קבר אביהם בדיוק ביום השנה של הרב וסרמן.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269879505171
* ISNI: 0000 0003 7504 6727
* LCCN: nr95013717
* VIAF: 97217949
* WorldCat: lccn-nr95013717

 |
**קרב אנדרלכט**, התרחש באנדרלכט ליד בריסל שבבלגיה בין המלוכה ההבסבורגית לרפובליקה הצרפתית ב-13 בנובמבר 1792, במהלך מלחמות המהפכה הצרפתית.

רקע
---

לאחר הניצחן הצרפתי בז'מפ, נסיגה החלה, ובמקביל ניסו הכוחות הקיסריים לעכב את חיילי הרפובליקה הצרפתית לפלוש לעומק בלגיה. ב-13 בנובמבר 1792, נפגש קורפוס בפיקודו של פרדיננד פרידריך אוגוסט, דוכס וירטמברג, נפגש בסינט פיטרס-לאוו, בדרך לבריסל בקורפוס צרפתי משותף בפיקודו של ד'הארוויל, שטנגל, נוזיירה ות'ובנו, ובעקבותיהם צעד הגנרל דומורייה, יחד, הדפו את האוסטרים לאנדרלכט.

הקרב
----

הצבא הצרפתי בפיקודו של דומורייה, שהורכב תחילה מ-3,000 מתנדבים, פתח בהסתערות על הקווים של הדוכס מווירטמברג, מלווה ב-20,000 איש, בגבעות של אנדרלכט. הלחימה העיקרית נמשכה 6 שעות, ובהם הכוחות הצרפתיים, בסיוע התגבורת שהגיעו לאחר חציית נהר הסן, הגיעו בסופו של דבר ל-35,000 מתנדבים, ואילצו את הצבא הקיסרי לסגת בחוסר סדר לבריסל.

סוף דבר
-------

האוסטרים איבדו כ-500 איש בשדה הקרב וכמה תותחים הושמדו. הפרשים שלהם, בפיקודו של מקסימיליאן לאטור, הצליחו להאט את המרדף של הצרפתים ולמנוע אבדות חמורות יותר. למחרת, 14 בנובמבר 1792, ערך דומורייה את צעדת הראווה של הצבא הצרפתי בבריסל,  בירת ארצות השפלה האוסטריות, לקול תרועות התושבים, מספר מסוים של חיילים בלגים אף התגייס לצבא הצרפתי.

הערות שוליים
------------

1. ↑  Pierre-François (1821). Précis ou histoire a brégée des guerres de la Révolution française. P. 13
2. ↑  Antoine de Jomini, Histoire critique et militaire des guerres de la Révolution: Campagne de 1792, t. 2, Paris, 1820, p. 238-239.